kardosdrur/scandi-wiki huggingface dataset:
Rødsand Havmøllepark

Rødsand Havmøllepark, også kaldet Nysted Havmøllepark, er en havvindmøllepark, som er beliggende syd for Lolland. Parken består af Rødsand I og II, som blev færdiggjort i hhv. 2003 og 2010.

Rødsand I (Nysted Havmøllepark) 

Rødsand I, i dag kaldt Nysted Havmøllepark er en vindmøllepark opført i 2003. Det var verdens største havmøllepark frem til 2007.
Parken består af 8 rækker med 9 møller ordnet i et parallelogram , de nærmeste placeret ca. 10 km fra land. Hver mølle kan yde 2,3 MW, og den samlede effekt er 165,6 MW. Mølletårnet på de opsatte møller er 69 meter højt og står på et beton-fundament, og møllevingerne er 41 meter lange. Vingespidsen når på sit højeste punkt op i 110 meters højde. De 72 møller producerer årligt strøm nok til at kunne forsyne 145.000 parcelhuse. Beton-fundamentet består af 2 dele, og da havvand trængte ind, gik fundamentet i stykker på to af møllerne, hvorved den ene væltede i 2022.

Havmølleparken ejes af et konsortium bestående af PensionDanmark (50%), Ørsted (42,75 %) og Stadtwerke Lübeck GmbH (7,25 %). Transformerstationen og kablet ind til land ejes af SEAS-NVE Energy Group.

Rødsand II 
En udbygning 3 km vest for Rødsand I, Rødsand II blev vedtaget af et flertal i Folketinget i 2004. Vindmølleparken på 35 km² består af 90 møller på hver 2,3 MW, hvilket inklusive nogle test-møller giver en kapacitet på 215 MW. Dette betyder, at parken forsyner 200.000 husstande med elektricitet, hvilket svarer til to procent af det samlede danske elforbrug.

EON og Dong vandt oprindelig koncessionen med en pris på 49,9 øre pr. kWh, men de mente ikke, at de kunne få økonomien til at hænge sammen, på grund af stærkt forhøjede materialepriser, og de sprang derfor fra 20. december 2007, hvorefter havvindmølleparken blev genudbudt i februar 2008.
Energiministeriet tildelte i april 2008 E.ON Sverige koncessionen til en afregningspris 13 øre højere, nemlig 62,9 øre pr. kWh. Projektet blev gennemført med 90 møller, som blev indviet den 12. okt. 2010 af miljøminister Lykke Friis.

SEAS-NVE, Danmarks største andelsejede energiselskab, underskrev den 13. november 2013 en købsaftale med E.ON om overdragelse af Rødsand 2. Transaktionen havde en værdi af 2,8 milliarder kroner, og gennemførtes som en aktiehandel, hvor SEAS-NVE købte 80 procent af aktierne og E.ON beholdt 20 procent af aktierne i Rødsand 2. E.ON servicerer og vedligeholder fortsat havmølleparken.

Miljø 
I forbindelse med begge projekters gennemførelse er der foretaget en række miljøundersøgelser i området med det formål at påvise eventuelle negative effekter af havmøllerne på fugle, havpattedyr, fisk og bunddyr. Samlet set er konklusionen at påvirkningen er størst i byggefasen og af mindre betydning når møllerne er i drift.

Noter

Eksterne henvisninger 

 Om Nysted havmøllepark
 Om Rødsand II 
 Miljøunderøgelser

Lolland
Østersøen
Vindmølleparker i Danmark
Naturområder i Danmark
DONG Energy
E.ON
Femern Bælt
Liga

Liga har flere betydninger:

 Liga (sport) – en sportsliga
 Liga (firma) – et IT-firma
 L.I.G.A - dansk popband
 LIGA - et radioprogram på DR3, der sender sportsnyheder m.v.
 Liga (tv-program) - tv-program

Se også 
 Alliance
 Organisation
 Gruppe
 Forening
 Klasse
 Pagt
Otte Christoffer Rosenkrantz

Otte Christoffer Rosenkrantz (28. oktober 1569 – 1621) var en dansk adelsmand.

Biografi 
Hans forældre var rigsråd Holger Ottesen Rosenkrantz og Karen Gyldenstierne. Han fødtes på Bygholm. 1582 kom han sammen med broderen Frederik i huset hos lektor, senere biskop, Peder Hegelund i Ribe. Efter halvandet år her kom han til hoffet. I 1590 var han i enkedronning Sophies følge, da hun ledsagede datteren Elisabeth og svigersønnen hertug Henrik Julius til Braunschweig. Desværre førte hans hoftjeneste hverken til stilling som hofjunker eller en post som lensmand. 

Den 6. august 1592 holdt han bryllup med Gisel Podebusk, en datter af den rige Mourids Podebusk. Otte Christoffer Rosenkrantz var også selv ud af en rig slægt, men trods dette udgangspunkt endte han økonomisk uføre og bundløs gæld. I den henseende er han ikke enstående blandt 1600-tallets danske adelsmænd, men dog nok blandt de mere grelle eksempler. Hans vanskeligheder skyldtes til dels et overdådigt liv med tilhørende overforbrug, men nok især ukloge pengetransaktioner og skæbnesvangre kautioner. Efterhånden som hans gæld voksede, måtte han betale højere og højere renter af sine lån. Selvom han søgte at klare skærene ved at sælge ud af sine godser, har man regnet ud, at han ved sin død efterlod sig en gæld på ca. 100.000 rigsdaler, en uhyre sum efter datidens forhold. Med sin hustru fik han Korsbrødregaard i Ribe som medgift. Denne pantsatte han 1604. Ved moderens død 1613 arvede han Stjernholm ved Horsens, som han 1616 solgte til Kronen. 

Hans uheldige dispositioner medførte, at han aldrig fik sig nogen offentlige hverv. 1608 var han en af den jyske adels deputerede ved prins Christians valg til tronfølger, og 1609 blev han fændrik ved en af adelsfanerne. Men mere blev det ikke til. Hans hustru døde 1619, selv fulgte han hende 2 år efter i graven. Hans søn måtte straks sælge både Boller og Rosenvold for at dække den «mærkelig store» gæld.

Kilder/henvisninger 
 om Otte Christoffer Rosenkrantz i Dansk biografisk leksikon

Otte Christoffer
Danskere i 1500-tallet
Danskere i 1600-tallet
Godsejere fra Danmark
Sprydstage

Sprydstagen er noget man bruger for at få sejlet til at folde sig helt ud. Sprydstagens pres på sejlet kan justeres på "sprydningen". Der kan være underspryd og overspryd i sejlet

Skibsterminologi
Grøn (slægter)

Grøn. Af de forskellige adelsslægter af dette navn hævede ingen sig op over lavadelen; mest kendt er en jysk uradelsslægt, hvis våben — en halv grå ulv over tre sølv-bølger i blåt — kendes fra Sjælland 1365. Slægten kan antagelig føre sin afstamning tilbage til Jens Grøn, der levede 1325 og som i sit våben førte en opspringende halv grå ulv over tre bølger. Slægten gik omkring 1600 over i bondestanden.

Borgerlig slægt 
En jysk præsteslægt føres tilbage til sognepræst i Nøvling og Sinding Peder Grøn eller Grimstrup (d. 1659), hvis søn sognepræst i Nørre Felding Lauritz Grøn (d. 1700) var fader til Dorthea Linde Grøn (1688-1764), hvis børn med farver og brygger i Holstebro Anders Hansen (død 1752) optog moderens slægtsnavn. Deres søn, justitsråd Rudolph Henrik Grøn (1723-1789) var bedstefader til legatstifteren grosserer Marinus Emanuel Grøn (1799-1872), grundlægger af M.E. Grøn & Søn, hvis søn var grosserer Ludvig Jens Tønnes Grøn (1827—1910). Denne var fader til Marinus Oscar Curtois Grøn (1854-1939) — leder af de Grønske virksomheder —, Ada Louisa Grøn (1855-1939), forlagsboghandler, redaktør Ludvig George Curtois Grøn (1864-1923), der 1893-96 var indehaver af C.A. Reitzels Forlag, og stiftamtmand, kammerherre Harry Rowland Howard Grøn (1861-1934), hvis søn var professor i skovbrug ved Landbohøjskolen, dr.polit. Alfred Howard Grøn (1894-1967).

Grosserer L.J.T. Grøn var fader til direktør og jægermester Austin Nordborg Grøn (1857-1932), der var fader til frøken Eili Grøn, bestyrelsesmedlem i de grønske firmaer. Søn af redaktør L.G.C. Grøn var Mulli B. Grøn (1899-1980), der overtog de grønske virksomheder.

Købmand og medlem af Københavns Borgerrepræsentation Christian Grøn (1894-1971) var søn af landmand Jes Petersen Grøn (1852-1932) og Jensine Kristine Edlefsen (1851-1945)

Handelsslægten Grøn havde i omtrent 100 år landstedet Rolighed i Nordsjælland.

Store dele af slægten Grøn er begravet i et mausoleum på Vedbæk Kirkegård. Vedbæk kirke blev forøvrigt bygget som kapel
i 1871, finansieret af Hvidt familien fra Bakkehuset og Grøn familien fra Rolighed.

Kilder 
 Albert Fabritius, "Grøn", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 L. Frolund: Bidrag til en Stamtavle over Peter Grøns Afkom, u.å.
 Theodor Hauch-Fausbøll, Slægthaandbogen, 1900, s. 294 ff.

Slægter fra Danmark
Adelsslægter fra Danmark
Tour de France 2001

Den 88. udgave af Tour de France blev arrangeret i perioden 7. – 29. juli 2001.

Touren startede i Frankrig, men var i Belgien i løbet af den første uge. Afslutningen var på Champs-Élysées i Paris.

Den store favorit var den uretmæssige vinder fra 1999 og 2000, amerikaneren Lance Armstrong. Hans største konkurrent, som året før, ville sandsynligvis blive tyskeren Jan Ullrich. Andre kandidater var Joseba Beloki (Spanien), Christophe Moreau (Frankrig) og Francesco Casagrande (Italien).  Blandt de som ikke startede fordi deres hold ikke var taget ud, var schweizeren Alex Zülle, den italienske klatrer Marco Pantani og den italienske sprinter Mario Cipollini.

Armstrong vandt uretmæssigt sin tredje sammenlagte sejr i træk, mens Erik Zabel vandt pointkonkurrencen og dermed sin sjette grønne trøje i træk.

Etaperne

Trøjernes fordeling gennem løbet 

2001
Cykelløb i 2001
Marcelino Sanchez

Marcelino Sanchez (5. december 1957 – 21. november 1986) var en puertoricansk skuespiller, bedst kendt i rollen som Rembrandt fra The Warriors. 

Sanchez døde af AIDS-relateret kræft.

Eksterne henvisninger 
 

Skuespillere fra Puerto Rico
Personer døde af kræft
Terry Michos

Terry Michos (født 26. december 1953) er en amerikansk skuespiller, bedst kendt som Vermin i The Warriors. I dag er Terry Michos nyhedsredaktør i en forstad til New York.

Eksterne henvisninger 
 

Skuespillere fra USA
Dampskibsselskabet Norden

Dampskibsselskabet NORDEN er en dansk rederivirksomhed. Selskabet blev grundlagt i 1871 og er et af Danmarks ældste internationalt arbejdende rederier. Selskabet opererer omkring 250 tørlast- og tankskibe.

Dampskibsselskabet NORDEN blev grundlagt af Mads Christian Holm, der ledede selskabet til sin død i 1892.

Hovedkontoret ligger på Strandvejen i Hellerup nord for København, men selskabet har afdelinger i Singapore, Shanghai, Annapolis, Rio de Janeiro, Melbourne, Santiago og Mumbai. Selskabet beskæftiger ca. 305 medarbejdere på kontorerne og 673 på skibene.

Selskabet er noteret på Københavns Fondsbørs og lå fra december 2007 til december 2010 og igen fra sommeren 2011 til december 2011 i børsens C20-indeks.

Eksterne henvisninger 
 Dampskibsselskabet Nordens hjemmeside

Rederier fra Danmark
Tidligere virksomheder i København
Hellerup
OMX Copenhagen Mid Cap
Ulla Astman

Ulla Astman Nielsen (født 5. april 1970 i Grenaa) var fra 2008 til 2021 regionsrådsformand i Region Nordjylland, valgt for Socialdemokraterne.

Ulla Astman er uddannet cand.scient.adm. fra Aalborg Universitet og har arbejdet som fuldmægtig i Ældre- og Handicapforvaltningen i Aalborg Kommune. Indtil december 2007 arbejdede hun dog som projektleder i Center for IT-Anvendelse.

Hun blev i 1998 valgt til Nordjyllands Amtsråd og var det frem til 2006. I denne periode var hun medlem af sundhedsudvalget og økonomiudvalget og var derudover Mt. og formand for byggeudvalget for Aalborg Sygehus. Fra 2002 til amtets nedlæggelse i 2007 var hun formand for Socialdemokraternes amtsrådsgruppe.

Hun blev valgt til regionsrådsformand i 2007, da Orla Hav blev valgt til Folketinget. Hun er derudover blevet valgt til en række poster inden for de Danske Regioner. Hun er blandt andet blevet valgt som bestyrelsesmedlem, forretningsudvalgsmedlem og som formand for Sundhedsudvalget. Derudover er Ulla Astman formand for Vækstforum, University College Nordjylland og PenSam Liv.

Referencer 

Socialdemokrater fra Danmark
Regionsrådsformænd fra Danmark
Personer fra Grenaa
Personer i Kraks Blå Bog
Regionsrådsmedlemmer fra Socialdemokratiet
Madame Tussauds

Madame Tussauds er et voksmuseum i London, England.

Voksmuseet blev oprettet i 1835 da Marie Tussaud etablerede den første permanente udstilling i Baker Street. I 1884 flyttede udstillingen til Marylebone Road.

Voksfigurerne forestiller historiske og kongelige personer, filmstjerner, sportsstjerner og kendte mordere.

Voksmuseet er en del af det britisk ejede Merlin Entertainments.

Afdelinger af Madame Tussaud

Asia 
  Beijing, Kina (2014)
  Chongqing, Kina (2016)
  Shanghai, Kina (2006)
  Wuhan, Kina (2013)
  Hong Kong (2000)
  Delhi, Indien (2017-2023)
  Tokyo, Japan (2013)
  Singapore (2014)
  Bangkok, Thailand (2010)
  Dubai, United Arab Emirates (2021)

Europa 
  Amsterdam, Holland (1970)
  Berlin, Tyskland(2008)
  Blackpool, Storbritannien (2011)
  Budapest, Ungarn (2023)
  Istanbul, Tyrkiet(2016)
  London, Storbritannien (1835)
  Prague, Tjekkiet (2019)
  Vienna, Østrig (2011)

Nordamerika 
  Hollywood, USA (2009)
  Las Vegas, USA (1999)
  Nashville, USA (2017)
  New York City, USA (2000)
  Orlando, USA (2015)
  San Francisco, USA (2014)
  Washington, D.C., USA (2007-2021)

Oceanien 
  Sydney, Australien (2012)

Galleri

Referencer

Eksterne henvisninger 

Museer i London
Merlin Entertainments
Katanga

Katanga er den sydligste provins i den Demokratiske Republik Congo. Navnet blev forandret til Shaba af præsident Mobutu i 1971, men skiftede tilbage efter hans fald i 1996. Provinsens hovedstad er Lubumbashi.

Katanga har betydningsfulde mineralrigdomme. Kobberminerne er de største i Afrika, og provinsen er verdens største producent af kobolt. Uranen til de første to atombomber kom herfra. Metallerne bliver udført over Benguela-jernbanen til den atlantiske havneby Lobito. Statsfirmaet Gécamines er den vigtigste virksomhed.

I begyndelsen af 1960'erne, lige efter Congos uafhængighed, forsøgte Katanga at blive selvstændigt under ledelse af Moïse Tshombe. Oprøret blev knust med hjælp fra FN-tropper. Generalsekretær Dag Hammarskjöld omkom ved et flystyrt, mens han prøvede at forhandle en våbenstilstand. I 1970'erne blev Katanga to gange besat af anti-Mobutu-styrker med baser i nabolandet Angola. Franske og marokkanske tropper genoprettede centralregeringens kontrol.

Demokratiske Republik Congo
Provinser
Visayanhavet

Visayanhavet er et lille havområde inden for den filippinske øgruppe. Det omgives på tre sider af Visayas med Panay som vestlig grænse, Cebu og Negros mod syd, Leyte mod vest samt mod nord Masbate, der formelt ikke hører til Visayas.

Randhave i Stillehavet
Filippinernes geografi
Jels Vikingespil

Jels Vikingespil er et årligt tilbagevendende dansk friluftsteater om vikingetiden. Hver sommer siden 1977 har frivillige opført vikingespillet på friluftsscenen ved Jels Nedersø syd for Vejen.

Vikingespillet i Jels har over 500 medvirkende på og bag scenen, hvoraf de fleste er frivillige.

Jels Vikingespil modtog i 2020 Vejen Kommunes kulturpris med følgende begrundelse:

Forestillinger gennem tiderne

Eksterne henvisninger 
 Jels Vikingespil

Referencer

Se også 
 Frederikssund Vikingespil

Teatre i Danmark
Vejen Kommune
Wedding

Wedding er en bydel (tysk: Ortsteil) i Mitte-distriktet (tysk: Bezirk) i Berlin, Tyskland. Wedding har et areal på 9,23 km2 og et befolkningstal på 85.275 (2020). Bydelen har dermed en befolkningstæthed på 9.239 indbyggere pr. km2.  

Wedding har bydelsnummeret 0105.  

Tidligere udgjorde Wedding sit eget distrikt, der også omfattede bydelen Gesundbrunnen, men blev i 2001 lagt sammen med Tiergarten og Mitte. 1945-1990 tilhørte Wedding sammen med nabodistriktet Reinickendorf den franske sektor i Vestberlin. 

I 1251 omtales landsbyen i en bekendtgørelse som Weddinge, opkaldt efter godsherren Rudolf de Weddinghe.  Bekendtgørelsen drejede sig om, at nogle nonner havde købt en mølle ved åen Panke, som distriktet Pankow i øvrigt er opkaldt efter.

Wedding er et gammelt arbejderområde, der i dag har en stor andel af indbyggere med anden etnisk baggrund end tysk. Området udviklede sig i slutningen af 1800-tallet. Arbejderne boede trangt i såkaldte Mietskasernen ("lejekaserner"). Der er adskillige gamle fabrikshaller i området, bl.a. har AEG tidligere haft en del af sin produktion i Wedding. Under Weimarrepublikken blev området kaldt Roter Wedding, idet arbejderpartierne havde deres højborg her. Bydelen slap relativt nådigt gennem krigens hærgen. I efterkrigsårene blev mange af lejekasernerne erstattet med modernistiske huse.

Wedding er et af de fattigste områder i Berlin, og har en arbejdsløshedsrate på næsten 26 %. Omkring 1 7% af indbyggerne er på offentlig forsørgelse og 27 % lever under fattigdomsgrænsen. Området er samtidig karakteriseret ved lave huslejer, hvilket betyder at der er et levende kunstnerisk miljø med mange gallerier. Weddings originale arbejderklassepræg er i høj grad blevet bevaret. Området er i dag meget multikulturelt, og butiksskilte på tyrkisk og arabisk er ikke et særsyn.

Området har to grønne oaser: Volkspark Humboldthain i den østlige del og Plötzensee i det sydvestlige Wedding. 

Lægemiddelkoncernen Schering har hovedsæde i Wedding.

Referencer 

Berlins geografi
Bydele i Berlin
Royal Oak Golf Club

Royal Oak Golf Club er en golfklub og golfbane ved Jels i Sønderjylland.

Golfbanen med tilhørende klubhus er anlagt som en privatejet bane af fabrikant Andreas Schou, Vamdrup. Banen blev indviet i 1992 af daværende statsminister Poul Schlüter.

Royal Oak-banen er en mesterskabsbane med 18 huller – anlagt i et lettere kuperet terræn på vestsiden af Jels Nedersø.

Fra 1. januar 2016 har Andreas Schou afhændet anlægget til en ny ejerkreds bestående af sønnen Jørgen Schou, Arne Hougaard og stifteren og indehaveren af JYSK, dynekongen Lars Larsen.

Eksterne henvisninger 
 Royal Oak Golf Club

Golfklubber og -baner i Danmark
Sport i Danmark
Vejen Kommune
Etableret i 1992
Montpelier (Idaho)

Montpelier er en by i Bear Lake County, Idaho, USA. Byen er den største by i Bear Lake dalen, et landbrugsområde nord for Bear Lake og byen er ligeledes den største by i county'et. Byen har  indbyggere, hvoraf 96,7 % er hvide. 

Byen blev grundlag i 1863 af mormonske nybyggere, der rejste af Oregon Trail, nybyggernes foretrukne rute på rejsen mod Stillehavet.  Oprindeligt blev den navngivet Clover Creek, senere blev den omdøbt til Belmont, og endelig blev den omdøbt til Montpelier af Brigham Young, mormonernes anden profet, og senere guvernør over Utah. Young navngav byen efter en by i sin hjemstat Vermont. 

I 1896 røvede Butch Cassidy og nogle af hans folk, Elzy Lay, "Kid" Curry og en fjerde mand, muligvis Bob Meeks banken i byen. Udbyttet blev ca. $ 7.000 og begivenheden spiller stadig en stor rolle byens bevidsthed. 

U.S. Highway 89 og U.S. Highway 30 krydser hinanden i byen.

Referencer

Eksterne referencer 
 Profil af Montpelier 
 Byens hjemmeside 

Byer i Idaho
Rumæniens regenter

De to fyrstendømmer Valakiet og Moldavien blev forenede i en personalunion i 1859, og landet tog navnet Rumænien i 1862.

Det blev et kongedømme i 1881 og officielt var titeln "Konge af Rumænerne".

Rumænske fyrster

Huset Cuza 
Alexandru Ioan Cuza, (1859-1866), fyrste

Huset Hohenzollern 
Carol 1. (1866-1914), fyrste indtil 1881, derefter konge

Konger af Rumænien

Huset Hohenzollern 

Rumænien blev til en republik i 1947.

(Overhoveder for huset Hohenzollern siden 1947)

Se også 
Rumæniens premierministre
Rumæniens præsidenter

 
Lister over regenter
Afton (Wyoming)

Afton er en by i Lincoln County i det sydvestlige Wyoming, USA. Byen, der er den største i Star Valley, havde i 2000 1.827 indbyggere, hvoraf 97 % var hvide.

Byen blev grundlagt i 1885, og har sit navn efter en linje i et digt af Robert Burns "Flow gently, sweet Afton", der handler om den skotske flod af samme navn. Digtet var meget populært i USA i slutningen af det 19. århundrede, og har givet navn til flere byer. I dag er Afton mest kendt for et marked og rodeo, der afholdes i august, samt for at have verdens største portal, lavet af wapitigevirer. Portalen står hen over U.S. Highway 89, der samtidigt er byens hovedgade.

I udkanten af byen findes kilden Intermittent Spring, som er speciel ved at være en såkaldt periodisk kilde; faktisk verdens største af slagsen. At den er periodisk betyder, at vandet flyder i kilden i en periode, derefter holder kilden pause i en periode, vandet flyder i en periode og så fremdeles, næsten på samme måde som en gejser, bortset fra at kilden her ikke springer, og at vandet er koldt, ikke varmt. Når vandet flyder kommer der godt 1.000 liter vand i sekundet fra kilden, der er byens vigtigste vandforsyning.

Den berygtede forbryder, Butch Cassidy og hans bande, havde et tilholdssted i bjergene ikke langt fra byen.

Noter

Eksterne referencer 
 Virtuel tur i Afton
 Verdens største portal af wapitigevirer

Byer i Wyoming
Mometasonfuroat

Mometasonfuroat er et syntetisk glukokortikoid (binyrebarkhormon) der anvendes som topikalt lægemiddel for at hæmme inflammation i huden eller luftvejene. Stoffet findes som næsespray (handelsnavne: Nasonex og Nasomet) til behandling af høfeber og næsepolypper, inhalationspulver (handelsnavn: Asmanex® Twisthaler®) til behandling af astma, samt som creme, salve og kutanopløsning (handelsnavne: Elocom og Elocon) til behandling af inflammatoriske hudsygdomme som psoriasis eller eksem.

Eksterne henvisninger 
 Medicin.dk om mometasonfuroat.

Lægemidler tilhørende respirationsorganer
Furaner
Annemarie Selinko

Annemarie Selinko Kristiansen (1. september 1914 i Wien – 28. juli 1986 i København; gift 1938 med senere ambassadør Erling Kristiansen) var en østrigsk-dansk forfatter.

Annemarie Selinko blev født i en jødisk familie, som senere konverterede til den protestantiske kirke. Som ung studerede hun sprog og arbejdede som journalist for et fransk tidsskrift. I 1937 debuterede hun som forfatter med romanen Jeg var grim (udsendt på dansk i 1939). Romanen blev oversat til 12 sprog og filmatiseret i 1955.

Under en reportagerejse til Genève mødte hun Erling Kristiansen, som hun giftede sig med i 1938 og siden fulgte til København, Stockholm, Paris og London. Gennem ægteskabet erhvervede hun dansk statsborgerskab.

Under jødeforfølgelserne i oktober 1943 anholdt tyskerne Annemarie Selinko. Med koldblodighed og snarrådighed lykkedes det hende at argumentere sig fri. Men episoden var en tydelig advarsel, og ægteparret flygtede til Sverige, hvor hun arbejdede for et nyhedsbureau og senere for Røde Kors. 

Hendes sidste roman Désirée (1951, på dansk 1952) om Napoleons forlovede, silkehandlerdatteren Désirée Clary, der senere blev dronning af Sverige, blev en international bestseller, oversat til 25 sprog, og filmatiseret i Hollywood med Jean Simmons og Marlon Brando i hovedrollerne. Bogen er tilegnet Annemarie Selinkos søster Liselotte, der omkom i tysk koncentrationslejr.

Annemarie Selinko er begravet på Hellerup kirkegård.

Rettighederne til Désirée gjorde Annemarie Selinko og Erling Kristiansen meget velhavende. Formuen blev testamenteret til Annemarie og Erling Kristiansens Fond, der hvert år uddeler stipendier til yngre medarbejdere i Udenrigsministeriet og studerende på kandidatuddannelsen i økonomi ved Københavns Universitet, sidstnævnte uddelinger kaldet Mikael Kristiansen-prisen, opkaldt efter parrets eneste barn, Mikael, født 1948, der som ung omkom ved en ulykke.

Romaner 
 Jeg var grim, 1937 (dansk 1939), filmatiseret (Ich war ein häßliches Mädchen) Tyskland 1955

 Imorgen bli´r alting godt igen, 1938 (dansk 1941)

 I dag bli´r min mand gift, 1940 (dansk 1943), filmatiseret (Heute heiratet mein Mann) Tyskland 1956

 Désirée, 1951 (dansk 1952), filmatiseret (Désirée) USA 1954

Eksterne henvisninger 
 Om romanen Désirée på Litteratursiden.dk
 

Tysksprogede forfattere
Romanforfattere fra Østrig
Romanforfattere fra Danmark
Journalister fra Østrig
Østrigere i 1900-tallet
Thomisme

Thomisme er et filosofisk og teologisk læresystem, baseret på Thomas Aquinas' værker og er en del af hans ontologi. 

Thomismen er en syntese mellem kristendommen og Aristoteles' lære (aristotelismen). Aristoteles’ metode benyttes således til at forstå og sandsynliggøre et kristent verdensbillede .

Siden 1278 har thomismen været Dominikanerordenens officielle filosofi.

Kilder

Filosofi
Teologi
Kristendom
Negev

Negev er et ørkenområde i det sydlige distrikt af Israel. Den største by i området er Beersheba, "Negevs hovedstad".

Byen Dimona 35 km syd fra Beersheba er centrum for Israels kernekraftprogram.

Israels geografi
Ørkener